
Parlamentul  României

Camera  Deputaţilor                                                                                                          
	 Comisia pentru apărare, ordine

 publică şi   siguranţă   naţională

 Nr. 32/179/01.06.2010
	                      Bucureşti, 08.06.2010 

              Pl-x 320/2010


RAPORT 

asupra propunerii legislative pentru modificarea şi completarea  
Legii nr. 80/1995 privind Statutul cadrelor militare 
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită, cu propunerea legislativă pentru modificarea şi completarea Legii nr. 80/1995 privind Statutul cadrelor militare, trimisă cu adresa nr. Pl-x 320 din 31 mai 2010 şi înregistrată cu nr. 32/179 din 01.06.2010. 

2. În aplicarea prevederilor art. 75, alin. (1) din Constituţia României, republicată, prima Cameră sesizată este Camera Deputaţilor. 
3. Consiliul Legislativ, prin adresa nr. 637/20.05.2010, a avizat favorabil propunerea legislativă.
4. Comisia de apărare, ordine publică şi siguranţă naţională a dezbătut propunerea legislativă în şedinţa din data de 8 iunie 2010.
5. Propunerea legislativă are ca obiect de reglementare modificarea şii completarea Legii nr. 80/1995 privind Statutul cadrelor militare, cu modificările şi completările ulterioare, în sensul punerii de acord a unor prevederi din Statutul cadrelor militare cu realităţile actuale din armata ţării noastre şi cu situaţia României de stat membru NATO.

6. Au participat, în calitate de invitaţi, din partea Ministerului Apărării Naţionale, potrivit prevederilor art. 54 şi 55 din Regulamentul Camerei Deputaţilor, republicat, domnii Mihail Vasile-Ozunu, secretar de stat, col. ing. Marin Alniţei şi  lt.-col. Mihai Dănilă.
7. La şedinţa comisiei au fost prezenţi 23 de deputaţi din totalul de 25 de membri ai comisiei. 

8. În urma dezbaterilor, membrii comisiei au constatat următoarele:

· propunerea legislativă, în modul în care este redactată în prezent, presupune modificări ale unui număr foarte mare de acte normative aflate în vigoare, şi, întrucât acestea, în totalitatea lor, nu au fost avute în vedere, urmează ca în sesiunea viitoare să fie elaborată o altă iniţiativă legislativă care să cuprindă modificările şi completările necesare; 

· formularea generală potrivit căreia toate dispoziţiile contrare prevederilor prezentei legi se abrogă, nu respectă dispoziţiile Legii nr. 24/2000 privind normele de tehnică legislativă pentru elaborarea actelor normative, republicată, deoarece abrogarea trebuie să fie expresă, indicându-se exact textele care vor fi abrogate, ceea ce textul iniţiativei nu prevede;
· cu privire la pct. 3 al art. I, în ceea ce priveşte introducerea art.1121,, având în vedere că ziua rezervistului militar este deja reglementată prin Hotărârea Guvernului nr. 467/2010 privind instituirea Zilei rezervistului militar, punctul 3 al art. I din propunerea legislativă trebuie eliminat.
9. Având în vedere cele constatate, membrii comisiei au hotărât, cu unanimitate de voturi, să propună plenului Camerei Deputaţilor respingerea prezentei propuneri legislative.

10. Propunerea legislativă face parte din categoria legilor organice.

Preşedinte, 

Costică  Canacheu 
Expert parlamentar Valentin Busuioc
